Title: Pracovný návrh
Author: b
Last saved by: vesela
Company: SVS MV SR

P r e d k l a d a c i a     s p r á v a

       Návrh zákona, ktorým sa mení a dopĺňa zákon Národnej rady Slovenskej republiky č. 82/1994 Z. z. o štátnych hmotných rezervách v znení neskorších predpisov (ďalej len „návrh zákona“) sa predkladá v súlade s Plánom legislatívnych úloh vlády Slovenskej republiky na rok 2009. 

       Predložený návrh novely zákona je vypracovaný v nadväznosti na zákon č. 659/2007 Z. z. o zavedení meny euro v Slovenskej republike a o zmene a doplnení niektorých zákonov v znení zákona č. 70/2008 Z. z.. Cieľom návrhu zákona je legislatívna úprava príslušných ustanovení zákona týkajúcich sa výšky pokút v súvislosti so zavedením meny euro v Slovenskej republike.  Obsahom predkladaného návrhu zákona je zároveň legislatívna úprava tých ustanovení zákona, riešenie ktorých si vyžiadala aplikačná prax a ktoré vyvstali v dôsledku aplikačných poznatkov z praxe.
       Návrh zákona je v súlade s Ústavou Slovenskej republiky, zákonmi a ostanými všeobecne záväznými právnymi predpismi, ako aj s medzinárodnými zmluvami, ktorými je Slovenská republika viazaná.  
	       Prijatie predloženého návrhu zákona nebude mať vplyv na štátny rozpočet, rozpočty obcí alebo rozpočty vyšších územných celkov, iné verejné financie, hospodárenie podnikateľskej sféry a iných právnických osôb, na životné prostredie a na zamestnanosť.   

       Návrh zákona bol dňa 23. februára 2009 prerokovaný v Hospodárskej a sociálnej rade Slovenskej republiky a dňa  3. marca 2009 v Legislatívnej rade vlády Slovenskej republiky. Pripomienky vznesené na tomto rokovaní sú v predkladanom materiáli zohľadnené.